32. ΒΑΣΙΛΙΚΟΝ ΔΙΑΤΑΓΜΑ της 12/18 Ιουν. 1953 Περί επεκτάσεως των διατάξεων του Νόμ. 1865/44 και επί του Γεωργικού Προσωπικού των Εθνικών Αγροτικών Ορφανοτροφείων και Οικοτροφείων. ΄Εχοντες υπ’ όψιν τας διατάξεις του άρθρ. 3 του Νόμ. 1865/1944 «περί αποδοχών των τεχνικών και άλλων τινών υπαλλήλων του Υπουργείου Γεωργίας» κυρωθέντος δια της υπ’ αριθ. 256 της 7ης Μαΐου 1946 πράξεως του Υπουργικού Συμβουλίου (Φ.Ε.Κ. 167). Προτάσει των Ημετέρων επί των Οικονομικών και Κοινωνικής Προνοίας Υπουργών, απεφασίσαμεν και διατάσσομεν: ΄Αρθρον μόνον.-Αι διατάξεις των άρθρ. 1 και 2 του Νόμ. 1865/44 «περί αποδοχών των τεχνικών και άλλων τινών υπαλλήλων του Υπουργείου Γεωργίας» επεκτείνονται και εις το μόνιμον γεωπονικόν προσωπικόν το υπηρετούν εις τα Εθνικά Αγροτικά Ορφανοτροφεία και Οικοτροφεία και κεκτημένον πτυχίον Ανωτάτης Γεωπονικής ή Μέσης Γεωργικής Σχολής της ημεδαπής ή ισοτίμων της αλλοδαπής. Εις το Ημέτερον επί της Κοινωνικής Προνοίας Υπουργόν ανατίθεμεν την δημοσίευσιν και εκτέλεσιν του παρόντος. 